I årene 1843 til 1847 arbeidet han som musikklærer i Praha, mens han studerte klaver under Josef Proksch. Sammen med direktøren for musikkonservatoriet i Praha, Johann Friedrich Kittl og musikkhistorikeren August Wilhelm Ambros stiftet Smetana og Proksch en musikalsk patriotisk gruppe, som tilsluttet seg idealene i nyromantikken som blant andre Richard Wagner førte an. I 1848 fikk han midler fra Franz Liszt til å åpne egen musikkskole i Praha.